stanford-oval/wikipedia huggingface dataset:
Sateenvarjomustekalat

| Sateenvarjomustekalat |
| --- | --- |
 Opisthoteuthis californiana
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Pääjalkaiset Cephalopoda
Alaluokka::  Mustekalat Coleoidea
Lahko::  Tursaat Octopoda
Alalahko::  Cirrina
Heimo::  Sateenvarjomustekalat Opisthoteuthidae  Verrill, 1896
Suvut
 Cryptoteuthis  Grimpoteuthis  Luteuthis  Opisthoteuthis 
Katso myös
   Sateenvarjomustekalat Wikispeciesissä   Sateenvarjomustekalat Commonsissa 
Infobox OKNimi-testi OK: 
Sateenvarjomustekalat (Opisthoteuthidae) on tursaiden (Octopoda) lahkoon lukeutuva nilviäisheimo. Siihen kuuluvat niin sanotut "Dumbo-mustekalat" eli mustakalat (Grimpoteuthis), jotka tunnetaan taidostaan "tanssia" vedessä ja jotka saalistavat lonkeroiden muodostamalla pussillaan.
Santa Teresa (1730)

| Santa Teresa |
| --- | --- |

Aluksen vaiheet
Rakentaja:  Pasajes
Palveluskäyttöön:  17. tammikuuta 1730
Loppuvaihe:  romutettu 1743
Tekniset tiedot
Uppouma:  1 239,25 t (arqueo)
Pituus:  43,59 m (köli)
Leveys:  14,33 m
Syväys:  7,16 m
Aseistus
Aseistus:  alempi tykkikansi: 26 × 18 naulan tykkiä ylempi tykkikansi: 28 × 18 naulan tykkiä puoli- ja etukansi: 6 × 6 naulan tykkiä
Santa Teresa oli Espanjan laivaston vuonna 1730 palvelukseen otettu kaksikantinen 66-tykkinen linjalaiva.
Valmistus

Alus tilattiin 1728 Antonio de la Piedralta Pasajesista. Alus luovutettiin 11. tammikuuta 1730 Guarnizossa Espanjan laivastolle, joka otti sen palvelukseen 17. tammikuuta ensimmäisenä päällikkönä Guido Jacinto Besso Ferrero-Fieschi, Conde de Bena-Masserano.
Palvelus

Alus saapui 6. helmikuuta 1730 Cádiziin Ferrolista Cornejon laivueessa, jonka aluksina olivat Santa Isabel, San Isidro, Castilla, Andalucía ja kaksi fregattia. Maaliskuussa 1730 alus oli huollettavana La Carracassa.
Alus saattoi 7. elokuuta 1730 Cádizista fregatti Griegan kanssa kolme tarvikkeita ja 250 merimiestä kuljettanutta rahtialusta Barcelonaan. Alus lähti 21. joulukuuta Cádizista kolmen aluksen kanssa partiomatkalle Välimerelle. Toukokuussa 1731 alus oli Cartagenassa Clavijon laivueessa, jonka mukana se lähti kesäkuussa Cádizista partiomatkalle Cabo de São Vicenten ja Cabo de Santa Márian edustalle. Heinäkuussa alus saapui Cádiziin, kun se saattoi Havannasta saapunutta Torresin laivastoa.
Alus lähti 21. elokuuta 1731 Cádizista Cartagenaan ja Barcelonaan liittyäkseen Marqués de Marin laivastoon, jonka mukana se lähti 17. lokakuuta Barcelonasta Livornon sotaretkelle. Vuonna 1732 alus osallistui Cornejon laivastossa Oranin sotaretkeen ja vuonna 1733 Clavijon laivastossa Napolin ja Sisilian sotaretkiin. Alus oli 29. marraskuuta 1733 Cádizissa, mistä se lähti joulukuussa Alicanteen ja Barcelonaan. Alus lähti joulukuussa Barcelonasta Galician ja Real Felipen kanssa Napoliin. Vuonna 1734 alus oli huollettavana La Carracassa.
Alus lähti 27. maaliskuuta 1734 Cádizista Galician kanssa Alicanteen. Alus saapui 18. heinäkuuta 1734 San Felipen kanssa Cádiziin, mistä se lähti 29. syyskuuta Ferroliin. Alus oli huollettavana La Grañassa ja sijoitettiin 1735 Ferrolissa reserviin.
Huhtikuussa 1737 alus oli Ferrolissa, mistä se lähti huhtikuussa 1738 San Fernandon kanssa Cádiziin. Heinäkuussa alus oli huollettavana La Carracassa.
Alus lähti elokuussa 1738 Santanderista Real Felipen, Santa Anan, Príncipen ja San Carlosin kanssa Cádiziin, mistä se kuljetti San Carlosin kanssa ruutia Ceutaan vielä samana vuonna. Vuonna 1739 alus oli Cádizissa.
Vuonna 1740 alus otettiin kolme kertaa palvelukseen partioimaan Atlantilla, missä oli havaittu merirosvoja. Alus lähti 26. huhtikuuta 1741 Cádizista Liañon laivueessa Ferroliin. Se lähti 6. toukokuuta 1741 Navarron laivueessa. Kesäkuussa alus palasi Cádiziin, missä se romutettiin 1743.
Santa Sangre

| Santa Sangre Soulgrind |
| --- | --- | --- |

EP-levyn tiedot
 Julkaistu: huhtikuu 1993
 Formaatti: 7" vinyyli
 Tyylilaji: doom metal, death metal
 Kesto: 16.29
 Levy-yhtiö: MMI Records
Soulgrindin muut julkaisut
| La Matanza, El Himno Pagano 1993 | Santa Sangre 1993 | Black Orchid 1994 |
Santa Sangre on suomalaisen black metal -yhtyeen Soulgrindin ensimmäinen EP-levy. Se on julkaistu vuonna 1993 levymerkillä Malodorous Mangled Innards Records.
Kappaleet

Black Abyss Deep Enterium – 3.53
Occultica Erotica – 5.05
Mass for the Forbidden Flowers – 2.04
Santa Sangre – 5.27
Aiheesta muualla

Santa Sangre Discogsissa. (englanniksi)
Albumi Santa Sangre Encyclopaedia Metallum -sivustolla (englanniksi)
Saturday Night’s Alright for Fighting

| ”Saturday Night’s Alright for Fighting” Elton John |
| --- | --- | --- |

Singlen tiedot
 Albumilta: Goodbye Yellow Brick Road
 Julkaistu: 19. kesäkuuta 1973
 Formaatti: 7″ vinyyli
 Tekijä(t): Elton John Bernie Taupin
 Tyylilaji: glam rock
 Kesto: 04.12 (Singleversio)
 Levy-yhtiö: MCA, DJM
Elton Johnin muut singlet
| ”Daniel” 1973 | ”Saturday Night’s Alright for Fighting” 1973 | ”Goodbye Yellow Brick Road” 1973 |
Saturday Night’s Alright for Fighting on Elton Johnin säveltämä ja esittämä kappale vuodelta 1973. Elton John sävelsi ja koosi laulun hänen työkaverin Bernie Taupin kanssa. Saturday Night's Alright for Fighting julkaistiin ensimmäisenä Eltonin Goodbye Yellow Brick Road -albumilla. Se on yksi Eltonin suosituimpia lauluja.
Aiheesta muualla

Saturday Night’s Alright for Fighting discogs.com -sivustolla (englanniksi)
Schleiermacher

Schleiermacher on seuraavien henkilöiden sukunimi:
Friedrich Schleiermacher, preussilainen teologi ja filosofi
Steffen Schleiermacher, saksalainen pianisti ja säveltäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Schleiermacher”, voi hakea sivunnimihaulla, laajalla sivunnimihaulla tai tekstihaulla.
Schlegel

Schlegel tai von Schlegel on muun muassa seuraavien henkilöiden sukunimi:
August Wilhelm Schlegel (1767–1845), saksalainen kirjailija, kriitikko ja kirjallisuudentutkija
Christian Hieronymus von Schlegel (1757–1842), saksalais-virolainen pappi ja kansanrunouden kerääjä
Gustav Schlegel (1840–1903), alankomaalainen sinologi, kiinan kielen ja kirjallisuuden professori
Friedrich Schlegel (1772–1829), saksalainen filosofi, kirjailija, kriitikko, kirjallisuushistorioitsija ja kääntäjä
Hermann Schlegel (1804–1884), saksalainen kirjailija, kriitikko ja kirjallisuudentutkija
Johann Elias Schlegel (1719–1749), saksalainen runoilija ja esteetikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sanda Ladoși

Sanda Ladoși (s. 2. tammikuuta 1970) on romanialainen laulaja.
Ladoși aloitti musiikkiharrastuksen lapsena. Hän oppi laulamaan ja soittamaan pianoa ja kitaraa. Hän syntyi opettajaperheeseen ja opiskeli itsekin aluksi kasvatusalaa, mutta lähti sitten Bukarestiin ammattimuusikon uran toivossa. Hän opiskeli lisäksi lakia.
Ladoși on esiintynyt kansainvälisesti ja julkaissut useita studioalbumeita. Lisäksi hän on tehnyt yhteistyötä mm. Marcel Pavelin kanssa. Hän edusti vuonna 2004 Romaniaa Eurovision laulukilpailussa kappaleellaan "I Admit".
Sandal

Sandal voi tarkoittaa:
Sandaljärvi, Suunujoen vesistöön kuuluva järvi Karjalan tasavallassa Venäjällä
Sandal (Afganistan), kaupunki Afganistanissa
Sandalin linna, Wakefieldin kaupungissa Englannissa
Sandal (Wakefield), kaupunginosa Wakefieldissä Englannissa
Šandal, kunta Slovakiassa
SS-4 Sandal, R-12 Dvina, neuvostoliittolainen ohjus
Sandal, sukunimenä:
Emina Sandal, o.s. Jahović (s. 1982), serbialais-turkkilainen muusikko, näyttelijä ja malli
Mustafa Sandal (s. 1970), turkkilainen laulaja
Reidar Sandal (s. 1948), norjalainen poliitikko ja ministeri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sandal”, voi hakea sivunnimihaulla, laajalla sivunnimihaulla tai tekstihaulla.
Samuli Haataja

Samuli Haataja (s. 1. huhtikuuta 1976) on toinen The Crash -yhtyeen perustajista. Samuli ja toinen yhtyeen perustajajäsen, laulaja/kitaristi Teemu Brunila tapasivat rippileirillä vuonna 1991. He perustivat bändin ja päättivät hakea samaan lukioon. Haataja soitti yhtyeessä bassoa ja lauloi taustoja.[lähde? ]
Koulutukseltaan Samuli Haataja on biologian opettaja ja jatko-opiskelija Turun yliopiston biodiversiteettitutkimuksen osastossa, mutta nykyäänmilloin? hän opettaa Nousiaisissa, Henrikin yhtenäiskoulussa.[lähde? ]
Aiheesta muualla

The Crashin kotisivut (Arkistoitu – Internet Archive)
Saarioinen (täsmennyssivu)

Saarioinen voi tarkoittaa seuraavia:
Saarioinen, suomalainen elintarvikealan konsermi
Saarioisten kartano, kartano Sahalahdella
Saarioispuoli, kunnanosa entisessä Sääksmäen kunnassa Valkeakoskella
Saarioinen, historiallinen hallintopitäjä Hämeessä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saarioinen”, voi hakea sivunnimihaulla, laajalla sivunnimihaulla tai tekstihaulla.
Samuli Eriksson

Samuli Eriksson Jyväskylän Kalevan kisoissa vuonna 2018.
Samuli Johannes Eriksson (s. 9. marraskuuta 1995) on suomalainen korkeushyppääjä. Hän edustaa Salon Vilpasta ja hänen valmentajinaan toimii Matti Nieminen.
Vuonna 2013 Eriksson oli viides alle 20-vuotiaiden EM-kisoissa Rietissä. Hän karsiutui loppukilpailusta alle 23-vuotiaiden EM-kilpailuissa 2015 ja 2017.
Eriksson on voittanut kultaa Jyväskylän Kalevan kisoissa 2018 tuloksella 215, hopeaa Porin Kalevan kisoissa 2015 tuloksella 214, Seinäjoen Kalevan kisoissa 2017 tuloksella 208 ja Lappeenrannassa 2019 tuloksella 212 sekä pronssia  Vaasan Kalevan kisoissa 2013 tuloksella 209, Oulun Kalevan kisoissa 2016 tuloksella 208 ja Turun Kalevan kisoissa 2020 tuloksella 207. Sisäratojen SM-kilpailuissa hän voitti kultaa 2018 ja pronssia 2015 sekä 2016.
Eriksonin ennätys on 220, jonka hän hyppäsi 19. tammikuuta 2018 Helsingissä.
Aiheesta muualla

Samuli Erikssonin kotisivut (Arkistoitu – Internet Archive)
Samuli Halonen

Samuli Halonen (s. 26. toukokuuta 1976 Ruokolahti) on suomalainen muusikko. Hän on toiminut rumpalina muun muassa yhtyeissä Marko Haavisto & Poutahaukat, Jytäjyrsijät, Puolikuu, Turo’s Hevi Gee, Jaakko Rossi & Aurinko Kioski, The ASAP’s ja Rok-Gryzuny. Lisäksi Samuli Halonen toimii freelancer-rumpalina.
Aiheesta muualla

Samuli Halosen tuotanto Fono-äänitetietokannassa
Saaripeurahiiru

| Saaripeurahiiru> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Heimo::  Myyrät Cricetidae
Suku::  Peromyscus
Laji::  interparietalis
Kaksiosainen nimi
 Peromyscus interparietalis  Burt, 1932 
Infobox OKVirheellinen NIMI-arvoIUCN-testi OK: 
Saaripeurahiiru (Peromyscus interparietalis)	on Meksikossa elävä äärimmäisen uhanalainen jyrsijä.
Saaripeurahiiru on jaetaan joskus kolmeen alalajiin, toiset tutkijat taas pitävät sitä kaktuspeurahiirun (Peromysucs eremicus) alalajina.
Saaripeurahiiru on keskikokoinen peurahiiru. Selän karva on kellanruskeaa, karvojen kärjet ovat mustanruskeat, joten yleiskuva on harmahtavan läikikäs. Vatsapuoli on kellanvaalea. Häntä on pidempi kuin pää ja vartalo yhteensä. Häntä on yleensä päältä punaruskea, alta vaalea.
Saaripeurahiirua tavataan kolmella Kalifornianlahden pohjoisosan saarella: Salsipuedes, Las Animas ja San Lorenzo.
Ryōichi Maeda

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 9. lokakuuta 1981 (ikä 43)
Syntymäpaikka:  Kōbe, Hyōgo, Japani
Pelipaikka: hyökkääjä
Pituus: 183 senttimetriä
Seura
Seura:  Júbilo Iwata
Pelinumero: 18
Junioriseurat
1994–1996:  Gyosei Gakuen Junior High School
1997–1999:  Gyosei Gakuen High School
Seurat
| Vuodet | Seura | O | (M) |
| 2000- |  Júbilo Iwata | 293 | (128) |
Maajoukkue
| 2007- |  Japani | 23 | (10) |
 Seurajoukkueuran tilastot kattavat vain kansalliset sarjat, päivitetty 28. maaliskuuta 2013.  Maajoukkueuran tilastot päivitetty 28. maaliskuuta 2013.
Ryōichi Maeda (jap. 前田 遼一, Maeda Ryōichi; s. 9. lokakuuta 1981) on japanilainen jalkapalloilija. Hänet valittiin Aasian vuoden nuoreksi jalkapalloilijaksi 2000.
Maeda on pelannut vuodesta 2000 ammattilaisena J. Leaguen Júbilo Iwata -seurassa. Hän aloitti vuonna 2007 myös kansainvälisen uran Japanin jalkapallomaajoukkueessa.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 2007 | 2 | 1 |
2008: 1
| 2009 | 2 | 0 |
| 2010 | 2 | 0 |
| 2011 | 9 | 4 |
| 2012 | 8 | 4 |
| 2013 | 9 | 0 |
| Yhteensä | 33 | 10 |
Aiheesta muualla

National Football Teams
Japan National Football Team Database
Kuvia tai muita tiedostoja aiheesta Ryōichi Maeda Wikimedia Commonsissa
Japanin joukkue – Jalkapallon AM-kilpailut 2011
1 Kawashima |
2 Inoha |
3 Iwamasa |
4 Konno |
5 Nagatomo |
6 Uchida |
7 Endo |
8 Matsui |
9 Okazaki |
10 Kagawa |
11 Maeda |
12 Moriwaki |
13 Hosogai |
14 Fujimoto |
15 T. Honda |
16 Kashiwagi |
17 Hasebe |
18 K. Honda |
19 Lee |
20 Nagata |
21 Nishikawa |
22 Yoshida |
23 Gonda |
Valmentaja Zaccheroni
Japanin joukkue – Maanosaliittojen cup 2013
1 Kawashima |
2 Inoha |
3 G. Sakai |
4 Honda |
5 Nagatomo |
6 Uchida |
7 Endō |
8 Kiyotake |
9 Okazaki |
10 Kagawa |
11 Havenaar |
12 Nishikawa |
13 Hosogai |
14 Nakamura |
15 Konno |
16 Kurihara |
17 Hasebe |
18 Maeda |
19 Inui |
20 Takahashi |
21 H. Sakai |
22 Yoshida |
23 Gonda |
Valmentaja Zaccheroni
Saarioinen (hallintopitäjä)

Saarioinen oli hallintopitäjä Hämeessä. Siitä on ensimmäiset maininnat vuodelta 1390. Siihen kuuluivat Sääksmäestä se osa Vanajaveden ja Rauttunselän lounaispuolta, jota sanotaan Saarioispuoleksi. Lisäksi siihen kuuluivat Akaa, osa Urjalaa ja Humppila sekä niiden eräalueita.
Ennen vuotta 1690 Saarioisten hallintopitäjään kuului erillään olevana alueena Jyväskylän kylä sekä sen pohjoispuolella sijaitseva Palokka.
Salon seutukunta

| Salon seutukunta |
| --- | --- |

 sijainti 
Väkiluku:  59 963 19:nneksi suurin 31.12.2021 
Salon seutukunta on yksi Suomen seutukunnista. Se sijaitsee Varsinais-Suomen maakunnassa. Siihen kuuluu kaksi kuntaa, ja Euroopan unionin alueluokitusjärjestelmässä sen LAU 1 (NUTS 4) -numero on 022.
Kesäkuussa 2006 valmistunut selvitys suositteli kaikkien Salon seutukunnan yhdistämistä yhdeksi kunnaksi. Kunnista kaikki paitsi Somero päättivätkin yhdistyä vuoden 2009 alussa.
2021-12-31 31. joulukuuta 2021 seutukunnassa oli 59 963 asukasta.
Kunnat

| Vaakuna | Kunta | Väkiluku (2024) | Maa- pinta-ala (km²) | Väestön- tiheys (as> /km²) | Kunnallis- vero (2024) | Suomen- kieliset (2023) | Ruotsin- kieliset (2023) | Muun- kieliset (2023) |
| --- | --- | --- | --- | --- | --- | --- | --- | --- |
|  | Salo | 50 912 | 1 987 | 26 | 8.1 % | 91 % | 1,2 % | 8 % |
|  | Somero | 8 450 | 668 | 13 | 8.2 % | 94 % | 0,5 % | 5 % |
|  | yhteensä | 59 362 | 2 655 | 22 |  | 91 % | 1,1 % | 8 % |
Historia

1. tammikuuta 2009 seutukunnan kunnista Halikko, Kiikala, Kisko, Kuusjoki, Muurla, Perniö, Pertteli, Salo, Suomusjärvi ja Särkisalo yhdistyivät Salon kaupungiksi.
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1975 lähtien. Käytetty aluejako on 1.1.2021 tilanteen mukainen.
| Salon seutukunnan väestönkehitys 1975–2020 |
| --- | --- | --- | --- | --- |
| Vuosi |  |  | Asukkaita |  |
| 1975 | 1975 |    | 58 584 | 58 584 |
| 1980 | 1980 |    | 57 927 | 57 927 |
| 1985 | 1985 |    | 58 520 | 58 520 |
| 1990 | 1990 |    | 59 836 | 59 836 |
| 1995 | 1995 |    | 60 816 | 60 816 |
| 2000 | 2000 |    | 62 393 | 62 393 |
| 2005 | 2005 |    | 63 278 | 63 278 |
| 2010 | 2010 |    | 64 565 | 64 565 |
| 2015 | 2015 |    | 62 983 | 62 983 |
| 2020 | 2020 |    | 60 208 | 60 208 |
Lähde: Tilastokeskus.
Aiheesta muualla

Salon seutu ( Arkistoitu – Internet Archive)
Salon kaupungin kotisivut
Someron kaupungin kotisivut
Varsinais-Suomen maakunnan seutukunnat
Loimaan seutukunta
Salon seutukunta
Turun seutukunta
Turunmaan seutukunta
Vakka-Suomen seutukunta
Sampson

Sampson voi tarkoittaa seuraavia:
Sukunimenä

Cesár Sampson (s. 1983), itävaltalainen laulaja ja lauluntekijä
Daz Sampson (s. 1974), englantilainen rap-laulaja ja tanssimusiikkituottaja
Doug Sampson (s. 1957), englantilainen muusikko, Iron Maiden -yhtyeen jäsen
George Sampson (s. 1993), englantilainen tanssija
Mark Sampson (s. 1982), walesilainen jalkapalloilija ja valmentaja
Nikos Sampson (1935–2001), kyproslainen poliitikko ja lehtimies, lyhytaikainen presidentti 1974
Peggie Sampson, alk. Margaret Sampson (1912–2004), skotlantilais-kanadalainen gambisti, sellisti ja musiikkipedagogi
Ralph Sampson (s. 1960), yhdysvaltalainen koripalloilija
Ryan Sampson (s. 1985), englantilainen näyttelijä
Tony Sampson (s. 1978), kanadalainen näyttelijä
Will Sampson (1933–1987), yhdysvaltalainen näyttelijä ja taidemaalari
Etunimenä

Sampson Cudjoe (s. 1988), ghanalainen jalkapalloilija
Muita merkityksiä

Sampson, Englannin Bedfordshiressä 1846 syntynyt, suurin koskaan tunnettu hevonen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sampson”, voi hakea sivunnimihaulla, laajalla sivunnimihaulla tai tekstihaulla.
Saastan kaipuu

| Saastan kaipuu Radiopuhelimet |
| --- | --- | --- |

Studioalbumin tiedot
 Äänitetty : 24.–26. lokakuuta 2015 Wolfbeat Studio, Kempele
 Julkaistu: 17. kesäkuuta 2016
 Formaatti: CD, LP, C-kasetti
 Tyylilaji: funk rock, hard rock, punk rock, taiderock, avantgarde
 Kesto: 38.03
 Levy-yhtiö: If Society
Listasijoitukset
  Suomen virallinen lista: 12.
Radiopuhelimien muut julkaisut
| Ei kenenkään maa 2013 | Saastan kaipuu 2016 | Kosminen tiedottomuus 2020 |
Saastan kaipuu on rockyhtye Radiopuhelimien järjestyksessään 14. studioalbumi, joka julkaistiin 17. kesäkuuta 2016 levymerkillä If Society. Aikaisempien levyjen tapaan useita musiikinlajeja yhdistelevän yhtyeen hallitseva elementti on groove. Albumi debytoi Suomen virallisen listan sijalla 12, ja tippui seuraavalla listaviikolla sijalle 49.
Albumi ylsi Soundin toimittajien ”Vuoden 2016 parhaat kotimaiset levyt top-20” -listan kolmannelle sijalle.
Levyn kappale "Ei kenenkään maa" on uusi versio yhtyeen edellisen levyn nimikkokappaleesta.
Vastaanotto

| --- | --- |
Helsingin Sanomat : 
Noise.fi : 
Rumba : 9,5/10
Savon Sanomat : positiivinen
Soundi : 

Albumi sai ylistävän vastaanoton. Soundin Arttu Tolonen antoi albumille täydet viisi tähteä, ja sanoi 30 vuotta täyttäneen yhtyeen ”olevan mitä on”, sen pysyessä kuitenkin musiikissaan ajan hermolla. Hänen mukaansa Saastan kaipuu on albumi vailla vertaa, ja Radiopuhelimien olevan "yhä Suomen kaikkien aikojen paras bändi”. Niin ikään Helsingin Sanomien Heikki Romppainen antoi albumille täydet viisi tähteä. Hän sanoi sen olevan varsinainen taideteos, johon puhallinsoittimet, naistaustalaulu ja muu yllätyksellisyys luo turpaanvedon ohella kauniita nyansseja. Rumban Tuukka Hämäläinen antoi albumille arvosanan 9,5/10, ja sanoi laadukkaita levyjä tasaiseen tahtiin tehtailevan yhtyeen olevan parhaimmillaan. Hän toteaa niin ikään yhtyeen tyylin olevan ennallaan, mutta albumin olevan ilmaisuvoimainen kokonaisuus, jossa ei ole mitään liikaa tai liian vähän. Noise.fi -sivuston Mikko Nissinen antoi albumille neljä tähteä viidestä. Hän kehui erityisesti sanoituksia, joissa näkyy elämää nähneiden aikamiesten ajatuksenjuoksu sekä ajan havainnointi. Pienenä miinuksena hän mainitsi J.A. Mäen ja Dimitra Salon hieman epävarmalta kuulostavat tuplahuudot.
Kappaleet

Lihamaisema – 4.27 (säv. Radiopuhelimet sov. Mikko Karmila & Radiopuhelimet)
Paha kuolkoon – 2.39 (säv. Jarno Mällinen, san. J. A. Mäki, sov. Dimitra Salo, Pekka Tuomi, Radiopuhelimet, Riku Mattila)
Kvanttidisko – 4.55 (säv. ja san. Mällinen, sov. Salo, Tuomi, Radiopuhelimet & Mattila)
Ei kenenkään maa – 4.21 (säv. Mällinen & Mäki, san. Mäki, sov. Salo & Radiopuhelimet)
Kaikki nopeaa – 2.45 (säv. Jarno & Vilho Mällinen, san. Mäki, sov. Salo & Radiopuhelimet)
Totuuden aika – 5.01 (säv. Mällinen, san. Mäki, sov. Salo & Radiopuhelimet)
Harmaata – 4.03 (säv. Mällinen & Mäki, san. Mäki, sov. Radiopuhelimet)
Tyhjyyksien välissä – 3.37 (säv. ja san. Mällinen, sov. Pentti Amore & Radiopuhelimet)
Mestari on poissa – 6.15 (säv. ja san. Mällinen, sov. Radiopuhelimet)
Kokoonpano

| --- | --- |
 Yhtye Antti Annunen – basso, kitara (kappale ”Lihamaisema”)  Ray Katz – kitara, pasuuna, musiikkiohjelmointi (Yamaha E1005 Analog delay)  J. A. Mäki – laulu  Jarno Mällinen – kitara  Jyrki Raatikainen – rummut, tamburiini (kappale ”Tyhjyyksien välissä)    Vierailevat muusikot Pentti Amore – tamburiini (kappale ”Paha kuolkoon”), bassorumpu (kappale ”Tyhjyyksien välissä”)  Pekka Tuomi – saksofoni  Dimitra Salo – taustalaulu :  Tuotanto Riku Mattila – äänittäjä  Pentti Amore – äänittäjä (jälkiäänitys, marraskuu 2015 – tammikuu 2016)  Mika Jussila – masteroija  Mikko Karmila – miksaaja  Jarno Mällinen – miksaaja  J.A. Mäki – layout
Schlagintweitin veljekset

Kolme Schlagintweitin veljestä.
Schlagintweitin veljekset tarkoittaa lähinnä kolmea saksalaisveljestä viidestä Schlagintweitin perheen veljeksestä. Kaikki viisi olivat tieteilijöitä, mutta heistä varsinkin kolme, Hermann (1826–1882), Adolf (182–1857) ja Robert (1833–1885), saavutti mainetta Intian ja Keski-Aasian vuoristojen tutkijoina. Muut kaksi olivat etnografi Edouard ja kielitieteilijä Emil Schlagintweit.
Hermann ja Adolf Schlagintweit tutkivat aluksi vuodesta 1846 alkaen Alppeja (Untersuchungen über die physikalische Geographie der Alpen, 1850, Neue Untersuchungen, 1854), kunnes kaikki kolme lähtivät Preussin hallitsijan ja Itä-Intian komppanian lähettäminä 1854 Intiaan. He viipyivät Aasiassa vuoteen 1857 tutkimassa Intiaa, josta käsin he tekivät osaksi yhdessä, osaksi erikseen retkiä Himalajalle, Karakorumille, Tiibetiin, Sikkimin, Assamiin, Afganistanin rajavuorille ja muuallekn. Matkalla Yarkandissa Adolf Schlagintweit vangittiin ja surmattiin Kašgarissa.
Retkikunnan tieteelliset tulokset on julkaistu teoksissa Results of a Scientific mission to India and High Asia (1860–1866) ja Reisen in Indien und Hochasien (1869–1880). Myöhemmin, 1869–1880, Robert von Schlagintweit teki Pohjois-Amerikkaan kaksi matkaa, joiden tuloksia ovat muun muassa julkaisut Die Pacific-Eisenbahn (1870), Kalifornien (1871), Die Mormonen (1874), Santa Fé- und Südpacificbahn (1884).
Aiheesta muualla

Kuvia tai muita tiedostoja aiheesta Schlagintweitin veljekset Wikimedia Commonsissa
Sawai Madhopur

| Sawai Madhopur |
| --- | --- |
 Sawai Madhopurin kukkulamaisemaa ja temppeli
 Sawai Madhopur
 Koordinaatit: 25°59′N, 76°22′E 
Valtio:  Intia
Osavaltio:  Rajasthan
Piirikunta:  Sawai Madhopur
Väkiluku (2011):  121 106
Infobox OKVirheellinen NIMI-arvo: 
Ranthamboren linnoitus
Sawai Madhopur on Intian Rajasthanissa sijaitseva noin 120 000 asukkaan kaupunki, joka toimii samannimisen piirikunnan hallinnollisena keskuksena. Kaupungin ja alueen historiallinen nimi on Ranthambore, nykyisen nimensä se sai vuonna 1763, jolloin kaupungin haltuunsa ottanut Jaipurin ruhtinas Sawai Madho Singh päätti nimetä sen itsensä mukaan Sawai Madhopuriksi. Häntä edeltävää historiaa kuvastaa Ranthamboren linnoitus, jonka tarkasta rakentamisvuodesta ei ole tietoa. Suositun uskomuksen mukaan linnoitus perustettiin vuonna 944, mutta joidenkin arvioiden mukaan se rakennettiin 700-luvulla. Ranthamboren linnoitus on yhdessä muiden Rajasthanin rajputlinnakkeiden kanssa julistettu Unescon maailmanperintökohteeksi vuonna 2013.
Nykyisin Sawai Madhopur tunnetaan Ranthamboren kansallispuistosta ja villieläinten suojelualueesta, jossa elää intiantiikereitä.
Vuoden 2011 väestönlaskennan mukaan kaupungissa asuu 121 106 henkeä. Heistä lähes 75 prosenttia on hindulaisia, 20 % muslimeita ja 4 % jainalaisia. Lukutaitoisten osuus väestöstä on 79 prosenttia.
Wikimedia Commonsissa on kuvia tai muita tiedostoja aiheesta .